1999/820/EY: Komission päätös, tehty 18 päivänä marraskuuta 1999, Slovenian tuoretta lihaa, lihavalmisteita ja riistanlihaa tuottavien laitosten hyväksynnän väliaikaisesta peruuttamisesta (tiedoksiannettu numerolla K(1999) 3816) (ETA:n kannalta merkityksellinen teksti)



Virallinen lehti nro L 318 , 11/12/1999 s. 0031 - 0031



KOMISSION PÄÄTÖS, tehty 18 päivänä marraskuuta 1999, Slovenian tuoretta lihaa, lihavalmisteita ja riistanlihaa tuottavien laitosten hyväksynnän väliaikaisesta peruuttamisesta (tiedoksiannettu numerolla K(1999) 3816) (ETA:n kannalta merkityksellinen teksti) (1999/820/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 5 artiklan, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(3) ja erityisesti sen 22 artiklan, sekä katsoo seuraavaa: 1) Direktiivin 72/462/ETY 5 artiklan ja direktiivin 97/78/EY 22 artiklan mukaisesti komissio tekee päätöksen tiettyjen laitosten hyväksynnän ja tuotteiden tuonnin keskeyttämisestä, jos hyväksytyissä laitoksissa havaitaan jäsenvaltioiden ja komission eläinlääkintäasiantuntijoiden paikalla tekemien tarkastusten yhteydessä vakavia puutteita. 2) Euroopan komission elintarvike- ja eläinlääkintätoimisto (FVO) teki tarkastuskäynnin Sloveniaan sen tuoretta lihaa, lihavalmisteita ja luonnonvaraisen riistan lihaa tuottavien laitosten tarkastamiseksi. 3) Näiden tarkastusten yhteydessä ilmeni vakavia epäkohtia hyväksytyissä tuoretta lihaa, lihavalmisteita ja luonnonvaraisen riistan lihaa tuottavissa laitoksissa. 4) Kuluttajien terveyteen kohdistuvien riskien välttämiseksi olisi toteutettava toimia tuoreen lihan, lihavalmisteiden ja luonnonvaraisen riistan lihan tuonnin estämiseksi Sloveniasta. Slovenian viranomaisille olisi annettava määräaika, jotta puutteiden korjaamiseksi tarkoitetut toimenpiteet toteutettaisiin mahdollisimman pian. 5) Slovenian kanssa tehty Eurooppa-sopimus(4) ja erityisesti sen 36 artikla, jossa määrätään mahdollisuudesta rajoittaa tuontia, vientiä tai tavaroiden kauttakuljetusta, tuli voimaan 1 päivänä helmikuuta 1999. 6) Tätä toimenpidettä olisi tarkasteltava uudelleen elintarvike- ja eläinlääkintätoimiston tekemän uuden tarkastuskäynnin tulosten perusteella. 7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tätä päätöstä sovelletaan tuoreeseen lihaan, luonnonvaraisen riistan lihaan ja nautaeläinten, sikojen, hevoseläinten, lampaiden ja vuohien lihasta valmistettuihin lihavalmisteisiin. 2 artikla Jäsenvaltioiden on kiellettävä 1 artiklassa tarkoitettujen lihan, luonnonvaraisen riistan lihan ja lihavalmisteiden tuonti alueelleen Sloveniasta 1 päivästä helmikuuta 2000. 3 artikla Tätä päätöstä tarkastellaan uudelleen ennen 1 päivää helmikuuta 2000 komission elintarvike- ja eläinlääkintätoimiston Sloveniaan tekemän uuden tarkastuskäynnin tulosten perusteella. 4 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on ilmoitettava näistä toimenpiteistä komissiolle viipymättä. 5 artikla Tämä päätös on osoitettu kaikille jäsenvaltioille. Tehty Brysselissä 18 päivänä marraskuuta 1999. Komission puolesta David BYRNE Komission jäsen (1) EYVL L 302, 31.12.1972, s. 28. (2) EYVL L 24, 30.1.1998, s. 31. (3) EYVL L 24, 30.1.1998, s. 9. (4) EYVL L 51, 26.2.1999, s. 1.